paragraph_text: Teritučmo (grč. Terituchmes) je bio sin Hidarna, Teritučmo se spominje u djelima grčkog povjesničara i liječnika Ktezija, koji je služio na dvoru perzijskog vladara Artakserksa II. Teritučmov otac Hidarn pripadao je perzijskoj plemićkog lozi koja vuče korijene od Bagabigne odnosno njegovog sina Hidarna Starijeg, koji je bio jedan od glavnih podanika Darija Velikog. Hidarn je osim Teritučma imao sina Tisaferna koji je služio na mjestu satrapa Lidije, te kći Stateiru koja se udala za Artakserksa II.